এরকম টুকরা বাক্যাবলীতে এমন এক সলিমুল্লাহ খানকে দেখিতে পাইতেছি যাহা অন্তত বিডিনিউজ-এর মেহেরজান নিয়া আলোচনার সলিমুল্লাহ খান নহে। বুঝা যাইতেছে একই শরীরে হইলেও উহাতে দুইটা কম্পার্টমেন্ট বা বগিতে দুই সলিমুল্লাহ খান বিরাজ করিতেছেন। স্ববিরোধ ঠোকাঠুকি এড়াইতেছেন। এক বগিতে “১৯৪৭ সালের ইতিহাস বাদ দিয়া বর্তমানে বাংলাদেশের ইতিহাস সাধনা” রত, ”আর এক বগিতে বসিয়া“”১৯৪৭ সালের ইতিহাস সাথে লইয়া বর্তমানে বাংলাদেশের ইতিহাস সাধনা” — এভাবে দুই সলিমুল্লাহ কতদিন আমাদের মাঝে রাজত্ব করিবেন তা এক দেখার বিষয় বটে।